

IV. évf. 43. szám **Évközi 31. vasárnap** 2017. november 5.

**Ferenc Pápa üzenete a 2017. évi Missziós Világnapra (III. rész)**

**A fiatalok, a misszió reménységei**

8. A fiatalok jelentik a missziók reménységét. Jézus személye és az általa hirdetett Örömhír változatlanul számos fiatalt vonz. Ők olyan utakat keresnek, amelyeken megélhetik a szívükben lakó bátorságot és lendületet az emberiség szolgálatában. „Sok az olyan fiatal, aki felajánlja szolidáris segítségét a világ bajaiban, és részt vesz a mozgalmiság és az önkéntesség különböző formáiban. […] Milyen szép, hogy a fiatalok ’a hit vándorai’, s boldogok, hogy elvihetik Jézust minden utcára, minden térre, a Föld minden zugába!” (Uo., 106). A következő Püspöki Szinódus rendes ülésszaka, amelyet 2018-ben tartanak „A fiatalok, a hit és a hivatásgondozás” témakörében, gondviselés adta alkalom, hogy a fiatalokat bevonjuk a közös missziós felelősségvállalásba, ahol szükség van az ő gazdag képzelőerejükre és találékonyságukra.

**A Pápai Missziós Művek szolgálata**

9. A Pápai Missziós Művek igen értékes eszköz arra, hogy minden keresztény közösségben felkeltse a vágyat a kilépésre a saját korlátokon és biztonságon túlra, hogy a ’mélyre evezve’ hirdessék mindenkinek az Evangéliumot. A nap mint nap megélt mély missziós lelkület, a misszióra képzés és buzdítás iránti kitartó elkötelezettség révén gyermekek, fiatalok, felnőttek, családok, papok, szerzetesek és püspökök osztoznak abban, hogy mindenkiben növekedjék a missziós szív. A Missziós Világnap, amelyet a Hitterjesztés Műve szervez, kiváló alkalom rá, hogy a keresztény közösségek missziós szíve az imádság, az élet tanúságtétele és a javakban történő osztozás révén hozzájáruljon az evangelizáció súlyos és kiterjedt szükségleteihez.

**Misszió Máriával, az evangelizáció édesanyjával**

10. Kedves testvérek, úgy végezzük a missziót, hogy Szűz Máriáról veszünk példát, aki az evangelizáció édesanyja. A Szentlélek indíttatására befogadta az élet Igéjét alázatos hitének a mélységében. A Szűzanya segítsen nekünk kimondani a mi „igenünket” a sürgető szükségben, hogy Jézus Örömhírét hirdessük a mi korunkban. Esdje ki számunkra a feltámadottak lelkesedését, hogy el tudjuk vinni mindenkihez a halálon győztes élet Evangéliumát. Járjon közbe értünk, hogy megkapjuk a szent bátorságot, amellyel új utakat kereshetünk, hogy így eljusson mindenkihez az üdvösség ajándéka.

Vatikán, 2017. június 4. Pünkösd ünnepén **FERENC**

**Alapimádságok és főigazságok**

Az **Apostoli Hitvallás** (Hiszekegy) Hitünk legfontosabb igazságainak összefoglalását Apostoli Hitvallásnak nevezzük, mert elemeiben az apostolokra megy vissza. Ez a hit ősi szabálya. Eleinte a keresztelésnél, később más szertartásokban is mondták. De nem csak hitvallás, hanem imádság is: Isten titkainak imádó szemlélése, hálaadás a kinyilatkoztatott igazságokért és Istennek szóló hűség-nyilatkozat. Nem csak az Istenhez szóló beszéd lehet imádság, hanem az Istenről szóló is. Tizenkét szakaszra ("ágazatra") szoktuk felosztani. Régi magyar fordítása a magyar egyház drága kincse, melyet változatlanul őrzünk, mert összekapcsol minket e hazában élt keresztény őseinkkel, s egyben emlékeztet arra, hogy az apostoloktól kapott ősi szöveget mondunk, mely hitünk fundamentuma a mi korunkban éppúgy, mint az ő idejükben. - Szertartásokon kívül is rendszeresen éljünk vele hitünk erősítésére!

lHISZEK EGY ISTENBEN, mindenható Atyában, mennynek és földnek Teremtőjében. 2És Jézus Krisztusban, az Ő egyszülött Fiában, a mi Urunkban; 3aki fogantatott Szentlélektől, született Szűz Máriától; 4szenvedett Poncius Pilátus alatt; megfeszítették, meghalt és eltemették. 5Alászállt a poklokra, harmadnapon feltámadt a halottak közül; fölment a mennybe, ott ül a mindenható Atyaisten jobbján; 6onnan jön el ítélni élőket és holtakat. 7Hiszek Szentlélekben. 8Hiszem a katolikus Anyaszentegyházat; 9a szentek közösségét, 10a bűnök bocsánatát; 11a test feltámadását 12és az örök életet. Ámen.

HIRDETÉSEK

Bercelen a 4. csoport takarít.

Az Egyházi Törvénykönyv 276. kán. 4.§-a alapján a papok, mivel maguk is klerikusok „ugyancsak kötelesek a lelkigyakorlatokon való részvételre a részleges jog előírásai szerint”. Ennek megfelelően a héten a plébániai kormányzó lelkigyakorlaton vesz részt. Aki elvonulásban **személyesen kísért Szent Ignáci lelkigyakorlat**ot végez, nem pihen, vagy kikapcsolódik, hanem teljes figyelmével az Isten-kapcsolatra koncentrál, és mivel ez sajátos időszak, ennek a *szent silentium* (szent csend) alapvető része. Vagyis a lelkigyakorlatozó nem telefonál, a lelkigyakorlatvezetőn kívül mással nem beszélget, televíziót, rádiót, számítógépet, okostelefont sem használ, mivel a lelkigyakorlat sajátosan az Istennel való ima ideje. Ideje alatt nincs zenehallgatás, hangos tevékenység, vagy beszéd, a lelkigyakorlatozó tartózkodik a profán tevékenységektől, még a profán szövegek olvasásától is. Ez az elvonulás lényege. Sajátosan a Szentírás és Kempis Tamás Krisztus követése lehet olvasmány ilyen időszakban. A szentignáci lelkigyakorlatban a hangsúly a szemlélődő nyugalmon, a csenden és a személyes kísérésen van, mely segít az önmagunkra találásban és az Isten felé fordulásban. A napi 3-5 imaidő az imában való következetességet szolgálja, az állandó nyitottságot, melyet mélyít az Eukarisztia ünneplése. A szentírási szövegekkel való elmélkedés megnyitja azt a személyes teret Isten és ember között, ahol az Ige átformáló ereje megtapasztalható. Ennek kibontása és mélyítése történik meg a lelki kísérővel való beszélgetésben, mely egyben abban is segít, hogy az imádkozó ember az Isten körüli saját pályáján maradjon. *A teljes csend a figyelem mélyülését, a jelenlétet és az Istennel való találkozást szolgálja, és egyben segíti*. Ezért tisztelettel kérjük a hét folyamán csak a *sürgős lelkipásztori* ügyekben *Adamik Boglárkát keressék.*

2017.11.08. Sz *15:00 Jele Margit temetése majd gyászmiséje Bercelen*

 *17:30* *Szentségimádás a Berceli Templomban*

2017.11.09. Cs *17:30* *Szentségimádás a Berceli Templomban*

2017.11.10 P 17:00 Szentmise a Berceli Templomban- *+Dobrocsi Lajos*

2017.11.11 .Sz 12:00 Búcsúi Szentmise a Szécsénkei Templomban

 15:30 Igeliturgia a Vanyarci templomban

 17:00 Szentmise a Berceli Templomban *+Szaniszló András, fia András és nagyszülők*

**2017.11.12. V 08:30 Szentmise a Berceli Templomban**

**Évközi 10:30 Igeliturgia a Becskei Templomban**

**31. 10:30 Búcsúi Szentmise a Galgagutai Templomban**

**vasárnap 12:00 Igeliturgia a Nógrádkövesdi Templomban**

 **12:00 Búcsúi Szentmise a Szécsénkei Templomban**

**Hivatali ügyintézés:** Római Katolikus Plébánia 2687 Bercel, Béke u. 20. Szer 8:00-16:00

tel: (30) 455 3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: bercel@vacem.hu

Bankszámlaszám: 10700323-68589824-51100005